བྱང་ཆུབ་ཐོས་
ནས་ནི་ཆོས་ཀྱིས་བསྡུ་བར་བྱའོ་སྙམ་དུ་སེམས་བསྐྱེད་པར་བྱའོ། །གལ་ཏེ་ཡང་དེ་བསོད་
སྙོམས་ངན་པར་འགྱུར་ན་དེས་འདི་སྙམ་དུ་སེམས་བསྐྱེད་པར་བྱ་སྟེ། ཁ་ཟས་ངན་པས་ནི་
བདག་གི་ལུས་ངན་པར་འགྱུར། སྤོང་བ་བཟོད་པར་འགྱུར། བདག་གི་བཤང་གཅི་འབྱུང་བ་
ཉུང་བར་འགྱུར། བདག་ལ་དད༌པས་བྱིན་ན་ཆུད་ཟར་འགྱུར། བདག་གི་ལུས་ཡང་བ་དང་
སེམས་ཡང་བར་འགྱུར། བདག་རྨུགས་པ་དང་གཉིད་ཆུང་བར་འགྱུར། བདག་ལ་འདོད་
ཆགས་ཀྱི་སེམས་ཀྱིས་ཀུན་ནས་དཀྲིས་པར་མི་འགྱུར་སྙམ་དུ་ཡིད་ལ་བྱ་བ་འདི་ལྟ་བུ་འདི་
དག་བསྐྱེད་པར་བྱའོ། །གལ་ཏེ་དེས་བསོད་སྙོམས་མང་ཞིག་རྙེད་ན་ཡང་དེ་ལ་ཡང་རན་པར་
ཟ་བར་བྱའོ། །དོར་བའི་ཆོས་ཉིད་དུ་བྱས་ཏེ་བསོད་སྙོམས་དེ་ལས་རྡོ་ལེབ་གང་ཡང་རུང་བའི་
སྟེང་དུ་གཏོར་ལ་འདི་སྙམ་དུ་གཅན་གཟན་དང་བྱའི་ཚོགས་གང་ལ་ཟང་ཟིང་གི་ཟས་འདོད་པ་
བྱིན་ནས་ལེན་པ་དེ་དག་འདི་ལ་ཟོ་ཞིག་སྙམ་དུ་སེམས་བསྐྱེད་པར་བྱའོ་ཞེས་འབྱུང་བ་རྣམས་
སྦྱར་ རོ། ། །འདི་ ལྟ་ བུའི་འདུ་ཤེས་ མ་བསྐྱེད་ན་བཀག་པ་ཡིན་ནོ། །འཕགས་པ་ལང་ཀར་
གཤེགས་པ་ལས། ཤ་རྣམས་དང་ནི་སྒོག་བཙོང་དག །ཆང་དག་རྣམ་པ་སྣ་ཚོགས་དང་། །ཀེའུ་
དང་སྒོག་སྐྱ་དེ་བཞིན་ཏེ། །རྣལ་འབྱོར་ཅན་གྱིས་རྟག་ཏུ་སྤང༌། །ཞེས་པ་ལྟ་བུ་དག་གོ །སྐྱབས་
སུ་འགྲོ་བའི་སྐབས་ཀྱི་མདོ་སྦར་བའོ།། །།
༈ སེམས་བསྐྱེད་པ་ནི། འཕགས་པ་ ཀླུའི་རྒྱལ་པོ་མ་དྲོས་པས་ཞུས་པ་ལས།
ཀླུའི་བདག་པོ་གཞན་ཡང་ཐམས་ཅད་མཁྱེན་པའི་སེམས་ཀྱིས་ཤིང་ལྗོན་པ་དེའི་སྣང་བ་ལྔ་དང་
-19-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ང
ས་བོན་ལྔ་དང༌། རྩ་བ་ལྔ་དང༌། སྡོང་པོ་ལྔ་དང༌། ཡལ་ག་ལྔ་དང༌། ལོ་མ་ལྔ་དང༌། མེ་ཏོག་ལྔ་
དང༌། འབྲས་བུ་ལྔའོ། །དེ་ལ་དེའི་སྣང་བ་ལྔ་གང་ཞེ་ན། ཉོན་མོངས་པ་དང་བྲལ་བའི་སྣང་བ་
དང༌། རང་གི་སེམས་ངེས་པར་སེམས་པའི་སྣང་བ་དང༌། ཤེས་རབ་ཀྱི་སྣང༌བ༌དང༌། མིག་
ཐམས་ཅད་མཁྱེན་པའི་ཡེ་ཤེས་ཀྱི་སྣང་བ་སྟེ་སྣང་བ་ལྔ་པོ་དེ་དག་གོ །དེ་
ལྔའི་སྣང་བ་དང༌།
ལ་ས་བོན་ལྔ་གང་ཞེ་ན། བསམ་པ་དང༌། ལྷག་པའི་བསམ་པ་དང༌། སེམས་ཅན་ལ་བལྟ་བ་
དང་། མོས་པ་དང་། རྒྱ་ཆེན་པོ་ལ་མོས་པ་སྟེ་ས་བོན་ལྔ་པོ་དེ་དག་གོ །དེ་ལ་རྩ་བ་ལྔ་གང་ཞེ་ན།
བྱམས་པ་ཆེན་པོ་དང༌། སྙིང་རྗེ་ཆེན་པོ་དང༌། དགེ་བའི་རྩ་བས་མི་ངོམས་ཤིང་དགེ་བའི་རྩ་བ་
ཐམས་ཅད་ཡོངས་སུ་བསྔོ་བ་དང༌། ཉེས་པའི་རྡུལ་འཆགས་པ་དང༌། ཐེག་པ་གཞན་མི་འདོད་
པ་སྟེ་རྩ་བ་ལྔ་པོ་དེ་དག་གོ །དེ་ལ་སྡོང་པོ་ལྔ་གང་ཞེ་ན། ཐབས་ལ་མཁས་པ་དང༌། ཤེས་རབ་
ཀྱི་ཕ་རོལ་ཏུ་ཕྱིན་པ་དང་། སེམས་ཅན་ཡོངས་སུ་སྨིན་པར་བྱེད་པ་དང་། དམ་པའི་ཆོས་ཡོངས་
སུ་འཛིན་པ་དང༌། རྗེས་སུ་ཆགས་པ་དང་ཁོང་ཁྲོ་བ་དང་བྲལ་བས་བཏང་སྙོམས་ཏེ་སྡོང་པོ་ལྔ་
པོ་དེ་དག་གོ །དེ་ལ་ཡལ་ག་ལྔ་གང་ཞེ་ན། སྦྱིན་པ་དང༌། ཚུལ་ཁྲིམས་དང༌། བཟོད་པ་དང༌།
བརྩོན་འགྲུས་དང་། བསམ་གཏན་ཏེ་ཡལ་ག་ལྔ་པོ་དེ་དག་གོ །དེ་ལ་ལོ་མ་ལྔ་གང་ཞེ་ན། ཚུལ་
ཁྲིམས་དང༌། ཐོས་པ་དང༌། ཁྱིམ་ནས་འབྱུང་བ་དང༌། དགོན་པ་ལ་གནས་པ་དང༌། འཕགས་
པའི་རིགས་ཆོག་ཤེས་པ་སྟེ་ལོ་མ་ལྔ་པོ་དེ་དག་གོ །དེ་ལ་མེ་ཏོག་ལྔ་གང་ཞེ་ན། བསོད་ནམས་
བསགས་པས་མཚན་ཕུན་སུམ་ཚོགས་པ་དང༌། སྦྱིན་པ་སྣ་ཚོགས་བསགས་པས་དཔེ་བྱད་
བཟང་པོ་ཕུན་སུམ་ཚོགས་པ་དང༌། སེམས་ངེས་པར་སེམས་པས་བྱང་ཆུབ་ཀྱི་ཡན་ལག་ཕུན་
སུམ་ཚོགས་པ་དང༌། ཆོས་རྣམ་པར་འགྲེལ་པས་སྤོབས་པ་ཕུན་སུམ་ཚོགས་པ་དང༌། གཟུཊ་
རབ་ཏུ་ཐོབ་པས་བརྗེད་ངས་པ་མེད་པ་ཕུན་སུམ་ཚོགས་པ་སྟེ་མེ་ཏོག་ལྔ་པོ་དེ་དག་གོ །དེ་ལ་
འབྲས་བུ་ལྔ་གང་ཞེ་ན། འདི་ལྟ་སྟེ། སློབ་པའི་འབྲས་བུ་ཐོབ་པ་དང༌། མི་སློབ་པའི་འབྲས་བུ་
-20-

ཐུབ་པའི་དགོངས་གསལ་གྱི་མདོ་སྦྱོར་བཤད་པ།
ཐོབ་པ་དང༌། རང་སངས་རྒྱས་ཀྱི་འབྲས་བུ་ཐོབ་པ་དང༌། ཕྱིར་མི་ལྡོག་པའི་བྱང་ཆུབ་སེམས་
དཔའི་སའི་འབྲས་བུ་ཐོབ་པ་དང༌། ཐམས་ཅད་མཁྱེན་པའི་ཡེ་ཤེས་ཀྱི་འབྲས་བུ་ཐོབ་པ་སྟེ་
འབྲས་བུ་ལྔ་པོ་དེ་དག་གོ །ཀླུའི་བདག་པོ་ཐམས་ཅད་མཁྱེན་པའི་སེམས་ཀྱི་ཤིང་ལྗོན་པ་དེ་
འདྲ་བའི་སྣང་བ་ནི་དེ་ལྟ་བུའོ། །རྩ་བ་ནི་དེ་ལྟ་བུའོ། །སྡོང་པོ་ནི་དེ་ལྟ་བུའོ། །ཡལ་ག་ནི་དེ་ལྟ་
བུའོ། །ལོ་མ་ནི་དེ་ལྟ་བུའོ། །མེ་ཏོག་ནི་དེ་ལྟ་བུའོ། །འབྲས་བུ་ནི་དེ་ལྟ་བུའོ། །ཀླུའི་བདག་པོ་དེ་
ལྟ་བས་ན་བྱང་ཆུབ་སེམས་དཔའ་ཐམས་ཅད་མཁྱེན་པའི་ཤིང་ལྗོན་པ་འདི་ལྟ་བུ་ཡོངས་སུ་
འཛིན་པར་འདོད་པས་ཐམས་ཅད་མཁྱེན་པའི་སེམས་མི་བརྗེད་པར་བྱ་སྟེ། ཀླུའི་བདག་པོ་
གང་གིས་ཐམས་ཅད་མཁྱེན་པའི་སེམས་ཤིན་ཏུ་བཟུང་བ་དེས་གང་དག་ཡོངས་སུ་ཟིན་པར་མ་
གྱུར་པའི་ཡོན་ཏན་ཕུན་སུམ་ཚོགས་པ་དེ་དག་ངས་མ་མཐོང་ཞེས་གསུངས་སོ། །འཕགས་པ་
སྡོང་པོ་བཀོད་པའི་མདོ་ལས་ཀྱང་བརྗོད་དེ། རིགས་ཀྱི་བུ་བྱང་ཆུབ་ཀྱི་སེམས་ནི་སངས་རྒྱས་
ཀྱི་ཆོས་ཐམས་ཅད་ཀྱི་ས་བོན་ལྟ་བུའོ། །འགྲོ་བ་ཐམས་ཅད་ཀྱི་ཆོས་འཕེལ་བར་བྱེད་པས་ཞིང་
ལྟ་བུའོ། །མི་དགེ་བའི་ཆོས་ཐམས་ཅད་ཟད་པར་བྱེད་པས་སའི་འོག་ལྟ་བུའོ། །འཇིག་རྟེན་
ཐམས་ཅད་ལ་ཕན་པར་བྱེད་པས་རྟེན་ལྟ་བུའོ། །བྱང་ཆུབ་སེམས་དཔའི་སྤྱོད་པ་ཐམས་ཅད་
སྤྱོད་པར་བྱེད་པས་གཞི་ལྟ་བུའོ། །སྡུག་བསྔལ་ཐམས་ཅད་གཅོད་པས་སྟ་རེ་ལྟ་བུའོ། །སྙིང་
དགའ་བར་བྱེད་པས་དབྱིག་ལྟ་བུའོ། །འགྲོ་བ་ཐམས་ཅད་ཡོངས་སུ་ཚིམ་པར་བྱེད་པས་མཆོད་
སྦྱིན་གྱི་ཡོ་བྱད་ལྟ་བུའོ། །འཁོར་བའི་ཆུ་ལ་རྒྱུ་བ་མངོན་པར་འདོན་པས་མཆིལ་པ་ལྟ་བུའོ། །
ཉན་ཐོས་དང་རང་སངས་རྒྱས་ཅི་ཙམ་དུ་ན་རྒན་པས་ཀྱང་བྱང་ཆུབ་སེམས་དཔའ་ལས་དང་པོ་
པ་ལ་ཕྱག་བྱའོ། །རིགས་ཀྱི་བུ་མདོར་ན་སངས་རྒྱས་ཀྱི་ཆོས་ཐམས་ཅད་དང་སངས་རྒྱས་ཀྱི་
ཡོན་ཏན་ཐམས་ཅད་ཇི་སྙེད་པ་དེ་སྙེད་དུ་བྱང་ཆུབ་ཀྱི་སེམས་ལ་ཡོན་ཏན་དང་ལེགས་པར་
ཡོད་པར་བལྟའོ། །དེ་ཅིའི་ཕྱིར་ཞེ་ན། འདི་ལས་ནི་བྱང་ཆུབ་སེམས་དཔའ་ཐམས་ཅད་ཀྱི་སྤྱོད་
-21-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ང
པའི་དཀྱིར་འཁོར་རབ་ཏུ་འབྱུང་སྟེ། འདས་པ་དང་མ་འོངས་པ་དང་ད་ལྟར་བྱུང་པའི་སངས་
རྒྱས་ཐམས་ཅད་ཀྱང་འདི་ལས་འབྱུང་ངོ་ཞེས་སོ། །འཕགས་པ་ལག་བཟང་གིས་ཞུས་པ་ལས་
ཀྱང་། གལ་ཏེ་སྦྱིན་པ་དང་། གཏོང་བ་དང་། རྣམ་པར་གཏོང་བ་དེ་ལ་སློབ་པའི་ནུས་པ་དང་མི་
ལྡན་པར་གྱུར་ན། དེ་འདི་ལྟར་ཡང་དག་པར་སློབ་སྟེ། དུས་དུས་སུའམ་ཅུང་ཟད་ཅུང་ཟད་དུ་
ཡང་ཆགས་པ་དང་སེར་སྣ་དང་སྦྱིན་པས་འཇིགས་པ་སྤང་པ་དང་དོར་བ་དང་བསལ་བར་རྩོམ་
མོ་འབད་དོ། །དུས་དུས་སུའམ་ཅུང་ཟད་ཅུང་ཟད་དུ་ཡང་སྦྱིན་པ་དང་གཏོང་བ་དང༌། རྣམ་
ར་གཏོང་བ་ལ་སློབ་པ་དང༌། མངོན་པར་འཕེལ་བར་བྱ་བ་དང༌། ཡོངས་སུ་རྫོགས་པར་བྱ་
བར་རྩོམ་མོ་འབད་དོ། །སྲིད་པ་གཞན་དུ་གྱུར་པ་ན་ཡང་ཞུམ་པར་མི་འགྱུར་ཞིང་སྒྱིད་ལུག་
པར་མི་འགྱུར་རོ། །ལག་བཟང་བྱང་ཆུབ་སེམས་དཔའ་རྣམས་ཀྱི་བྱང་ཆུབ་ཏུ་སེམས་བསྐྱེད་པ་
དང༌། བྱང་ཆུབ་ཀྱི་སེམས་རྗེས་སུ་དྲན་པ་དང༌། བྱང་ཆུབ་ཀྱི་སེམས་སྒོམ་པ་དང༌། བྱང་ཆུབ་ཏུ་
སྨོན་པ་དང༌། བྱང་ཆུབ་ཏུ་སྨོན་ལམ་འདེབས་པ་གང་ཡིན་པ་དེ་ཉིད་དེ་དག་གི་སྦྱིན་པ་ཆེན་པོ་
དང་གཏོང་པ་ཆེན་པོ་དང་རྣམ་པར་གཏོང་བ་ཆེན་པོ་གྲངས་མེད་ཅིང་དཔག་ཏུ་མེད་པ་ཡིན་ནོ།།
པར་
དེ་ཅིའི་ཕྱིར་ཞེ་ན། འདི་ལྟ་སྟེ། འཇིག་རྟེན་གྱི་ཁམས་ཐམས་ཅད་དུ་སེམས་ཅན་ཐམས་ཅད་ལ་
དམ་པའི་ཆོས་ཀྱི་ཆར་སྦྱིན་པར་འདོད་པ་དང༌། བདུད་རྩིའི་དབྱིངས་ཀྱི་ཆར་སྦྱིན་པར་འདོད་
པ་དང༌། དམ་པའི་ཆོས་ཀྱི་ཆར་གཏོང་བར་འདོད་པ་དང༌། བདུད་རྩིའི་དབྱིངས་ཀྱི་ཆར་གཏོང་
བར་འདོད་པ་དང༌། དམ་པའི་ཆོས་ཀྱི་ཆར་རྣམ་པར་གཏོང་བར་འདོད་པ་དང༌། བདུད་རྩིའི་
དབྱིངས་ཀྱི་ཆར་རྣམ་པར་གཏོང་བར་འདོད་པ་དེ་ནི་སྦྱིན་པ་དང་གཏོང་བ་དང་རྣམ་པ་གཏོང་བ་
ཐམས་ཅད་ཀྱི་ནང་ན་མཆོག་ཡིན་ནོ། །དེ་ནི་དམ་པ་ཡིན་ནོ། །ལག་བཟང་དེ་ལྟར་ན་བྱང་ཆུབ་
སེམས་དཔའ་བདེ་བ་དང་ལྡན་ལ་ཡིད་བདེ་བ་དང་ལྡན་ཞིང༌། ཚེགས་ཆུང་ངུ་དང་སྡུག་བསྔལ་
ཆུང་ངུས་མྱུར་དུ་སྐྱེན་པར་སྦྱིན་པའི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱེད་དོ་ཞེས་འབྱུང་
-22-

ཐུབ་པའི་དགོངས་གསལ་གྱི་མདོ་སྦྱོར་བཤད་པ།
ལ། གལ་ཏེ་ཚུལ་ཁྲིམས་དེ་མ་ཞིག་པ་དང་མ་རལ་བ་དང་འདྲེས་མ་མ་ཡིན་པར་སློབ་པའི་ནུས་
པ་དང་མི་ལྡན་པར་གྱུར་ན། དེ་འདི་ལྟར་ཡང་དག་པར་སློང་སྟེ་དུས་དུས་སུའམ་ཅུང་ཟད་ཅུང་
ཟད་དུ་ཡང་མི་དགེ་བ་སྤང་བ་དང་དོར་བ་དང་བསལ་བར་རྩོམ་མོ་འབད་དོ། །དུས་དུས་
སུའམ་ཅུང་ཟད་ཅུང་ཟད་དུ་ཡང་དགེ་བ་ལ་སློབ་པ་དང༌། མངོན་པར་འཕེལ་བར་བྱ་བ་དང༌།
ཡོངས་སུ་རྫོགས་པར་བྱ་བར་རྩོམ་མོ་འབད་དོ། །སྲིད་པ་གཞན་དུ་གྱུར་པ་ན་ཡང་ཞུམ་པར་མི་
འགྱུར་གྱི་སྒྱིད་ལུག་པར་མི་འགྱུར་རོ། །ལག་བཟང་བྱང་ཆུབ་སེམས་དཔའ་རྣམས་ཀྱི་བྱང་
ཆུབ་ཏུ་སེམས་བསྐྱེད་པ་དང་ཞེས་བྱ་བ་ནས། འདེབས་པ་གང་ཡིན་པ་དེ་ཉིད་དེ་དག་གི་དགེ་
བའི་ཚུལ་ཁྲིམས་ཡང་དག་པར་འཛིན༌པ༌དང༌། དགེ་བའི་ཚུལ་ཁྲིམས་ལ་ལྷག་པར་སྤྱོད་པ་
གྲངས་མེད་ཅིང་དཔག་ཏུ་མེད་པ་ཡིན་ནོ། །དེ་ཅིའི་ཕྱིར་ཞེ་ན། འདི་ལྟ་སྟེ་འཇིག་རྟེན་གྱི་ཁམས་
ཐམས་ཅད་དུ་སེམས་ཅན་ཐམས་ཅད་ལ་ཟག་པ་མེད་པའི་ཚུལ་ཁྲིམས་བསྐྱེད་པར་འདོད་པ་
དང༌། མི་སློབ་པའི་ཚུལ་ཁྲིམས་བསྐྱེད་པར་འདོད་པ་དང༌། ཟག་པ་མེད་པའི་ཚུལ་ཁྲིམས་ཡང་
དག༌པར༌བསྐྱེད༌པར༌འདོད༌པ༌དང༌། མི་སློབ་པའི་ཚུལ་ཁྲིམས་ཡང་དག་པར་བསྐྱེད་པར་
འདོད་པ་དེ་ནི། དགེ་བའི་ཚུལ་ཁྲིམས་ཡང་དག་པར་འཛིན་པ་དང་། དགེ་བའི་ཚུལ་ཁྲིམས་ལ་
ལྷག་པར་སྤྱོད་པའི་མཆོག་ཡིན་ནོ། །དེ་ནི་དམ་པ་ཡིན་ནོ། །ལག་བཟང་དེ་ལྟར་ན་བྱང་ཆུབ་
སེམས་དཔའ་བདེ་བ་དང་ལྡན་ལ། ཡིད་བདེ་བ་དང་ལྡན་ཞིང་ཚེགས་ཆུང་ངུ་དང་སྡུག་བསྔལ་
ཆུང་ངུས་མྱུར་དུ་སྐྱེན་པར་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱེད་དོ། །དེ
བཞིན་དུ་བཟོད་པ་ནས་ཤེས་རབ་ཀྱི་བར་དུ་སྦྱར་རོ། །དེ་ལྟར་ཕ་རོལ་ཏུ་ཕྱིན་པ་ལ་བསྒྲུབ་མི་
ནུས་ཀྱང་བསོད་ནམས་ཆེ་ཞིང་འབྲས་བུ་ཆེན་པོ་དང་ལྡན་པར་བསྟན་པ་ཡིན་ནོ། །འོ་ན་ནི་མ་
བསྒྲུབས་པའི་ཕྱིར་བསོད་ནམས་འབྱུང་བར་མི་འགྱུར་ཏེ། བསམ་པ་ཙམ་ཡིན་པས་སོ་ཞེ་ན།
མ་ཡིན་ཏེ། མདོ་འདི་ཉིད་ལས་ནི་ཤིན་ཏུ་ཡང་འབྱུང་བར་བསྟན་ལ། འཕགས་པ་སྤྱོད་ཡུལ་
-23-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ང
ཡོངས་སུ་དག་པ་ལས། གཙུག་ལག་ཁང་དུ་འགྲོ་བའི་ཚེ་བྱང་ཆུབ་སེམས་དཔས་སེམས་ཅན་
ཐམས་ཅད་མི་འཕྲོག་པའི་ཆོས་ཅན་དུ་གྱུར་ཏེ། བླ་ན་མེད་པའི་གནས་ལ་རྣམ་པར་སྤྱོད་པར་
གྱུར་ཅིག་ཅེས་སེམས་བསྐྱེད་དོ་ཞེས་སོ། །སེམས་བསྐྱེད་ཀྱི་ངོ་བོ་ནི་སྨོན་འཇུག་གཉིས་སོ། །
འོ་ན་འཕགས་པ་ག་ཡ་གོ་རི་ལས། ལྷའི་བུ་བྱང་ཆུབ་སེམས་དཔའ་རྣམས་ཀྱི་སེམས་བསྐྱེད་པ་
དག་རྒྱུར་བསྡུ་བ་དང་འབྲས་བུར་བསྡུ་བར་འགྱུར་བ་ནི་བཞི་པོ་འདི་དག་སྟེ། བཞི་གང་ཞེ་ན།
དང་པོ་སེམས་བསྐྱེད་པ་དང་། སྤྱོད་པ་དང་འབྲེལ་བ་དང་། ཕྱིར་མི་ལྡོག་པ་དང་། སྐྱེ་བ་གཅིག་
གིས་ཐོགས་པའོ་ཞེས་འབྱུང་ལ། འཕགས་པ་དགེ་བའི་རྩ་བ་ཡོངས་སུ་འཛིན་པ་ལས་ཀྱང༌།
བཅོམ་ལྡན་འདས་སེམས་བསྐྱེད་པ་ནི་གསུམ་པོ་འདི་དག་ལགས་ཏེ། གསུམ་གང་ཞེ་ན། འདི་
ལྟ་སྟེ། དང་པོ་སེམས་བསྐྱེད་པ་དང༌། མི་ལྡོག་པའི་སེམས་བསྐྱེད་པ་དང༌། སྒྲུབ་པའི་སེམས་
བསྐྱེད་པ་ལགས་ན་ཞེས་འབྱུང་བས་ན་གཉིས་མ་ཡིན་ནོ་ཞེ་ན། མདོ་གོང་མ་ལས་ནི་རྒྱུ་དང་
འབྲས་བུར་ཕྱེ་བ་ཡིན་པས་མི་འགལ་ཏེ། དང་པོ་སེམས་བསྐྱེད་པ་ནི་སྨོན་པ་ཡིན་ལ། སྤྱོད་པ་
དང་འབྲེལ་བ་ནི་འཇུག་པ་ཡིན་པས། འཇུག་པ་དང་ལྡན་པ་ནི་ཕྱིར་མི་ལྡོག་པར་འགྱུར་ལ།
ཕྱིར་མི་ལྡོག་པ་ནི་སྐྱེ་བ་གཅིག་གིས་ཐོགས་པ་དང་ཉེ་བ་ཡིན་པས་འབྲས་བུ་དང་འབྲེལ་བའི་
རྒྱུར་བལྟ་བ་ཡིན་ནོ། །དེ་ཡང་དང་པོ་སེམས་བསྐྱེད་པ་ནི་སྨོན་པ་ཡིན་པས་རྒྱུ་ཡིན་ལ། དེའི་
འོག་མ་རྣམས་ནི་ འཇུག་ པ་ཡིན་ པས་འབྲས་བུ་ཡིན་ཏེ། དེ་སྐད་དུ་དེ་ཉིད་ལས། ལྷའི་བུ་
གཞན་ཡང་དཔེར་ན་ས་བོན་བཏབ་པ་དེ་ལྟ་བུར་ནི་སེམས་བསྐྱེད་པ་བལྟའོ། །དཔེར་ན་ས་
བོན་ལས་མྱུ་གུ་མངོན་པར་གྲུབ་པ་དེ་ལྟ་བུ་ནི་སྤྱོད་པ་དང་འབྲེལ་བའི་སེམས་བསྐྱེད་པ་བལྟའོ།།
དཔེར་ན་ལྡོང་བུ་དང་འདབ་མ་དང་མེ་ཏོག་དང་འབྲས་བུ་འབྱུང་བ་དེ་ལྟ་བུ་ནི་ཕྱིར་མི་ལྡོག་པའི་
སེམས་བསྐྱེད་པ་བལྟའོ། །དཔེར་ན་འབྲས་བུ་ཡོངས་སུ་སྨིན་པ་དེ་ལྟ་བུ་ནི་སྐྱེ་བ་གཅིག་གིས་
ཐོགས་པའི་སེམས་བསྐྱེད་པ་བལྟའོ་ཞེས་དུ་མར་སྦྱར་བ་འབྱུང་ངོ༌། །མདོ་འོག་མ་ལས་ནི་རེ་
-24-

ཐུབ་པའི་དགོངས་གསལ་གྱི་མདོ་སྦྱོར་བཤད་པ།
ཞིག་བརྟན་པ་དང་མི་བརྟན་པའི་བྱེ་བྲག་ཙམ་བཤད་ཀྱི་ཡང་དག་པར་གསུམ་དུ་མ་བཤད་དེ།
རེ་ཞིག་ཉན་ཐོས་ལས་ལྡོག་ཀྱང་དངོས་སུ་ལྡོག་པ་མ་ཡིན་ཏེ། དེ་ཉིད་ལས་ཅི་ནས་བྱང་ཆུབ་
སེམས་དཔའ་བླ་ན་མེད་པ་ཡང་དག་པར་རྫ